
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 130
                                                                din 27 iulie 2017
                                                     privind preluarea unui contract de concesiune

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18.276/07.07.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererea cu nr. 497/05.07.2017, formulată de S.C. Kraft Logistic S.R.L. şi înregistrată la Municipiul Sighișoara cu nr. 18.018/05.07.2017, prin care, în esenţă, se solicită preluarea (transmiterea) contractului de concesiune cu nr. 103/8733/23.10.2003, încheiat între Consiliul Local Sighişoara, în calitate de concedent şi S.C. Santcom S.R.L., în calitate de concesionar, având ca obiect preluarea în concesiune a terenului situat în Municipiul Sighişoara, zona ”La chip”, înscris în C.F. nr. 9538, nr. top. 5460-5461/1, în suprafaţă de 6552 mp., cu destinaţia de construire a unui ”Auto Show Room şi Service”, întrucât S.C. Kraft Logistic S.R.L. este actualmente proprietar al imobilelor – construcţii C1 și C2, respectiv Autoshowroom și Service Auto, precum și Hală Verificare Tehnică –, situate în Sighişoara str. Nicolae Filipescu nr. 1B, Județul Mureş, (fosta zonă ”La chip”), înscrise actualmente în C.F. nr. 51760 Sighişoara (C.F. vechi nr. 10521), construcții edificate pe terenul concesionat, cumpărate de la actualul concesionar S.C. Santcom S.R.L., prin lichidator judiciar Convenient Management Insolv SPRL, conform contractului de vânzare - cumpărare autentificat cu nr. 1234/04.07.2017, de către Societatea Profesională Notarială Luca şi Dumitrescu;

Având în vedere contractul de concesiune nr. 103/8733/23.10.2003, încheiat între Consiliul Local Sighişoara, în calitate de concedent şi S.C. Santcom S.R.L., în calitate de concesionar, având ca obiect preluarea în concesiune a terenului situat în Municipiul Sighişoara, zona ”La chip”, înscris în C.F. nr. 9538, nr. top. 5460-5461/1, în suprafaţă de 6552 mp., cu destinaţia de construire a unui ”Auto Show Room şi Service”, înscris actualmente în C.F. nr. 51760 Sighişoara (C.F. vechi nr. 10521) sub nr. cad. 1593, nr. top. 5460-5461/1, pe care sunt edificate construcțiile: C1 - Autoshowroom și Service Auto,  de sub nr. cad.  C1, nr top. 5460-5461/1-C1 și C2 - Hală Verificare Tehnică, de sub nr. cad.  C2, nr. top. 5460-5461/1-C2, construcții dobândite în proprietate de către S.C. Kraft Logistic S.R.L. de la actualul concesionar al terenului S.C. Santcom S.R.L., potrivit contractului de vânzare - cumpărare autentificat cu nr. 1234/04.07.2017, de către Societatea Profesională Notarială Luca şi Dumitrescu;
Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că, prin această concesiune se aduc venituri suplimentare la bugetul local;
Având în vedere că, în urma preluării contractului de concesiune nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate al Direcţiei Administrarea Patrimoniului, înregistrat cu nr. 18.280/07.07.2017, prin care se propune preluarea contractului de concesiune menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

       H O T Ă R Ă Ş T E:
Art. 1. (1) Se aprobă preluarea, începând cu data de 01.08.2017, a contractului de concesiune nr. 103/8733/23.10.2003, încheiat între Consiliul Local Sighişoara, în calitate de concedent şi S.C. Santcom S.R.L., în calitate de concesionar, având ca obiect preluarea în concesiune a terenului situat în Municipiul Sighişoara, zona ”La chip”, înscris în C.F. nr. 9538, nr. top. 5460-5461/1, în suprafaţă de 6552 mp., cu destinaţia de construire a unui ”Auto Show Room şi Service”, înscris actualmente în C.F. nr. 51760 Sighişoara (C.F. vechi nr. 10521) sub nr. cad. 1593, nr. top. 5460-5461/1, pe care sunt edificate construcțiile: C1 - Autoshowroom și Service Auto, de sub nr. cad.  C1, nr. top. 5460-5461/1-C1 și  C2 - Hală Verificare Tehnică, de sub nr. cad. C2, nr. top. 5460-5461/1-C2, de către S.C. Kraft Logistic S.R.L., întrucât aceasta a dobândit construcțiile de la actualul concesionar al terenului S.C. Santcom S.R.L., potrivit contractului de vânzare - cumpărare autentificat cu nr. 1234/04.07.2017, de către Societatea Profesională Notarială Luca şi Dumitrescu.
(2) Redevenţa va fi cea stabilită prin contractul de concesiune şi se va indexa cu indicele de inflaţie.

(3) Durata rămasă a concesiunii va fi de 35 (treizecişicinci) ani și 2 (două) luni, din durata iniţială de 49 (patruzecişinouă) ani, cu posibilităţi de prelungire.
(4) Restul clauzelor contractuale îşi menţin valabilitatea între Consiliul Local Sighişoara, prin Municipiul Sighișoara şi S.C. Kraft Logistic S.R.L.

Art. 2. Bunul imobil - teren - ce face obiectul concesiunii, așa cum a fost individualizat potrivit art. 1 din prezenta, se va preda concesionarului care va prelua concesiunea, respectiv S.C. Kraft Logistic S.R.L., pe bază de proces - verbal de predare - primire, cu stabilirea și indicarea exactă a limitelor acestuia, anexă la contractul de concesiune.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul, Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. S.C. Kraft Logistic S.R.L.;
  1 ex. S.C. Santcom S.R.L., prin lichidator judiciar Convenient Management Insolv SPRL.

12 ex. 

B.A.
